पाएं अपने शहर की ताज़ा ख़बरें और फ्री ई-पेपरडाउनलोड करें
जिलेे में कुल पॉजिटिव मरीजों की संख्या पहुंची 3668,110317 करा चुके हैं वैक्सीनेशन
जिले में पिछले 24 घंटे के भीतर कोरोना को 102 मरीजों ने दी मात दी है,मसलन वे कोविड-19 पॉजिटिव से अब नेगेटिव हो गए हैं। इधर,एक अधेड़ महिला व पुरुष समेत दो की मौत हुई है। कुल 1438 लोगों का जांच में कुल 38 लोग कोरोना पॉजिटिव पाए गए हैं। महिला की उम्र 58 बताई गई है जबकि भगवानपुर इलाके के वृद्ध 68 वर्षीय बताए गए हैं। उधर, जिला स्वास्थ्य समिति के आंकड़े बता रहे हैं कि जिले में 86.61 फीसद की दर से जिले में कोरोना मरीज रिकवर हो रहे हैं। ऐसे में यह खबर बढ़ते कोरोना संक्रमण के प्रसार के बीच राहत भरी है।
जिला स्वास्थ्य समिति के रिपोर्ट के मुताबिक मोहनिया इलाके की अधेड़ महिला व भगवानपुर क्षेत्र के अधेड़ समेत दो की मौत के बाद कोविड से मृतकों की जिले में संख्या 58 पहुंच गई है। दोनों की मौत इलाज़ के दौरान सदर अस्पताल परिसर स्थित कोविड-19 सेंटर एएनएम स्कूल में हुई है। इसकी पुष्टि अपर मुख्य चिकित्सा पदाधिकारी डॉ. मीना कुमारी ने की है। इधर, जिले में पिछले 24 घंटे में कोरोना के फिर से 38 नए मरीज मिले हैं। ऐसे में अब एक्टिव मरीज 486 हैं। इस तरह से अब जिले में कोविड-19 के कुल पॉजिटिव मरीजों की संख्या 3668 पहुंच गई है।
102 संक्रमितों ने कोरोना की जंग जीती, स्वस्थ्य हुए मरीज बरतें सतर्कता
इधर, जिलेवासियों के लिए कोरोना के बढ़ते प्रसार के बीच राहत भरी खबर यह है कि पिछले 24 घंटों के भीतर जिले में 102 संक्रमितों ने कोरोना की जंग जीती है। अब वे घर-परिवार के लोगों के साथ मुस्कान भरी जिंदगी जिएंगे। उधर,जिला प्रशासन और स्वास्थ्य महकमा के अलावे चिकित्सकों की मानें तो कोरोना संक्रमण की चपेट में आ जाने पर हतोत्साहित होने और घबराने की जरूरत नही है,संक्रमित चिकित्सकों की देखरेख में दवा लेने के बाद जल्द ही स्वस्थ हो रहे हैं।
24 घंटे में दो संक्रमितों की मौत के बाद मृतकों की जिले में संख्या पहुंची 58
जिले में पिछले 24 घंटे के भीतर दो संक्रमितों की मौत के बाद मृतकों की संख्या 58 पहुंच गई है। बता दें कि जिले में साल 2020 के 25 अप्रैल माह से कोरोना संक्रमित मरीजों के मिलने की शुरुआत हुई थी। इस बीच साल 2020 में एक स्वास्थ्यकर्मी सहित 12 लोगों की मौतें हुई थी,लेकिन साल 2021 के अप्रैल महीने से शुरू होकर कोरोना संक्रमण मई माह में प्रवेश किया और इस तरह कोरोना के कहर में जिले में कोरोना से अब तक 58 लोगों की जानें चली गई हैं।
कुल 1438 संदिग्धों की जांच की गई
जिले में कुल 1438 लोगों के किए गए जांच में अधौरा में 22 लोगों में एक भी लोग कोरोना संक्रमित नही पाए गए वहीं भभुआ में 201 लोगों की जांच में भभुआ में 18 लोग संक्रमित पाए गए। इसी प्रकार भगवानपुर में 109 में 2 ,चैनपुर में 124 में 3, चांद में 146लोगों में 3, दुर्गावती में 97 लोगों में 3 ,कुदरा 175 लोगों में 2, मोहनिया 172 लोगों में 3 लोग, नुआंव में 161 लोगों में 0, रामगढ़ में 151 लोगों के जांच में 0 लोग तथा रामपुर में 80 लोगो में 2 लोग कोरोना पॉजिटिव पाए गए हैं।
संक्रमित पहले से अधिक संख्या में ठीक हो रहे हैं
जिले में कातिल बना कोरोना का कहर कहीं ना कहीं आंशिक रूप से कम होता दिख रहा है। संक्रमित पहले से अधिक संख्या में ठीक हो रहे हैं।स्वास्थ्य विभाग के द्वारा दिए गए आंकड़ों के अनुसार 24 घंटे के अंदर कुल 1429 लोगों की जांच की गई। जिसमें 38 संक्रमित पाए गए। वहीं 1 दिन पूर्व 1241 लोगों के जांच में 34 संक्रमित पाए गए थे। अगर मौत के आंकड़ों की बात करें तो दिन बुधवार को स्वास्थ्य विभाग के द्वारा दो लोगों के कोरोना से मौत होने की पुष्टि की गई है। जबकि 1 दिन पूर्व यानी मंगलवार को भी कोरोना से मरने वालों की संख्या 2 थी। इस तरह से 1 सप्ताह के अंदर के रिपोर्ट को देखा जाए तो मौत के आंकड़ों में कमी आई है। मसलन मंगलवार की अपेक्षा बुधवार को दोगुना लोग ठीक होकर घर चले गए। 1 दिन पूर्व या आंकड़ा ठीक होने का 49 लोगों का था।
कोरोना संक्रमित एक्टिव मरीजों की संख्या पहुंची 486
स्वास्थ्य महकमे के रिपोर्ट के मुताबिक अब जिले में कोरोना के कुल एक्टिव मरीजों की संख्या 486 पहुंच गई है। इधर, प्रशासन की अपील है कि लॉक डाउन आमजन को संक्रमण से बचाव को लगाया गया है। लिहाजा लोग सतर्क रहें, सावधान रहें, सोशल डिस्टेंसिंग का ख्याल रखें। असल में जिले में कोरोना के बढ़ते प्रसार के बावजूद बहुतरे लोग बेपरवाह दिख रहे हैं। लेकिन शायद उनकी यही लापरवाही बड़ी मुश्किलें खड़ा कर सकती हैं। खुद उनके लिए और उनके परिवार के लिए भी।
355 होम आइसुलेशन और 110 भभुआ-मोहनिया के आइसुलेशन सेंटर में भर्ती
जिले में अब कुल कोरोना के एक्टिव मरीजों में से 355 होम आइसुलेशन और 110 भभुआ-मोहनिया के आइसुलेशन सेंटर में भर्ती हैं। मरीजों में शामिल 355 मरीजों का इलाज़ होम आईसुलेशन में जबकि 6 मरीजों का पटना,भभुआ क्षेत्र में सदर अस्पताल स्थित कोविड सेंटर में 44 और कोविड -19 सेंटर एएनएम स्कूल स्थित जिला आइसुलेशन में 26 वहीं मोहनिया इलाके में 33 कोरोना मरीजों का इलाज़ बनाये गए आइसुलेशन सेंटर में इलाज चल रहा।
24 घंटे में 1611 लोगों का हुआ वैक्सिनेशन
मंगलवार को जिला मुख्यालय भभुआ समेत जिले के सभी प्राथमिक स्वास्थ केंद्र को मिलाकर कुल 1611 लोगों का वैक्सिनेशन किया गया। इस तरह से जिले में अब तक 110317 लोगों ने कोरोना वैक्सिनेशन कराया है। इधर,जिला प्रशासन और स्वास्थ्य महकमा लगातार लोगों को कोरोनावायरस का टीका लगवाने के लिए जागरूक करते हुए प्रेरित कर रहा है। बता दें कि स्वास्थ्य महकमा अब तक 572336 संदिग्धों का सैंपल लेकर कोरोनावायरस जांच कर चुका है।
जिले में अब कुल कोरोना पॉजिटिव मरीजों की संख्या पहुंची 3668
जिले में अब कुल कोरोना पॉजिटिव मरीजों की संख्या 3668पहुंच गई है। हालांकि इनमें से अब तक कुल 3177 कोरोनावायरस मरीजों को स्वास्थ्य महकमा की टीम डिस्चार्ज कर चुकी है। इन सब के बीच जिला प्रशासन और स्वास्थ्य महकमा की चेतावनी है कि जिलेवासी हर स्थिति में सतर्क रहें, सावधान रहें तभी हम सब वैश्विक महामारी कोरोना संक्रमण को हरा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva zho_Hant eng_Latn